Dehn roede for Berliner Ruderverein von 1876, og han vandt sølv ved det tyske mesterskab i [[otter]] samt guld i [[firer uden styrmand]] for klubben i 1911.<ref name=oly /> Han deltog i otteren ved [[Sommer-OL 1912|OL 1912]] i Stockholm, og Ruderverein-roerne vandt først deres indledende heat mod en ungarsk båd. I kvartfinalen mødte de en anden tysk båd fra Berliner Ruderclub Sport-Borussia, og Ruderverein-båden gik sejrrig ud af dette møde. I semifinalen mødte tyskerne en britisk båd fra Leander Club, som vandt heatet. Leander vandt også finalen mod en anden britisk båd fra New College, Oxford, som var kommet i finalen uden kamp, hvilket betød, at Dehn og hans båd blev nummer tre. De otte øvrige medlemmer af Ruderverein-båden var [[Max Vetter]], [[Willi Bartholomae]], [[Fritz Bartholomae]], [[Otto Liebing]], [[Max Bröske]], [[Rudolf Reichelt]], [[Hans Matthiae]] og [[Styrmand (rosport)|styrmand]] [[Kurt Runge]].<ref>{{kilde | url = https://www.olympedia.org/results/157617 | titel = Eights, Men | udgiver = olympedia.org | hentet = {{dato|20-7-2022}} }}</ref >
Personbillede_savnes